Číslo spisu: OU-KK-OO-2023/008541-019

**Z Á P I S N I C A  č. 3/2023**

**z rokovania Riadiaceho výboru najmenej rozvinutého okresu Kežmarok dňa**

**19. 07. 2023 o 14.00 hod. k prerokovaniu doručených žiadostí v rámci**

**Výzvy č. 1/OÚ-KK/2023 a návrhu zoznamu žiadostí s bodovým hodnotením**

**Miesto rokovania:** Okresný úrad Kežmarok - kancelária prednostu Okresného úradu Kežmarok (1. poschodie)

**Prítomní:** podľa prezenčnej listiny viď príloha č. 1

**Program:**

1. Otvorenie rokovania

2. Schválenie programu

3. Informácia o konflikte záujmov

4. Prerokovanie doručených žiadostí v rámci Výzvy č. 1/OÚ-KK/2023 a návrhu zoznamu

 žiadostí s bodovým hodnotením

5. Uznesenie

6. Záver

**K bodu 1:**

Rokovanie Riadiaceho výboru najmenej rozvinutého okresu Kežmarok (ďalej len „riadiaci výbor NRO KK“) otvoril prednosta OÚ Kežmarok Ing. Vladimír Škára, ktorý je zároveň predsedom riadiaceho výboru. Privítal generálnu riaditeľku sekcie regionálneho rozvoja p. Ing. Dominiku Semanovú, pracovníka odboru podpory regionálneho rozvoja Mgr. Michala Kováča a členov riadiaceho výboru. Konštatoval, že je prítomných 6 členov riadiaceho výboru NRO KK a výbor je uznášania schopný.

**K bodu 2:**

Predseda riadiaceho výboru NRO KK oboznámil prítomných s navrhovaným programom rokovania a navrhol hlasovať o schválení programu rokovania.

|  |  |  |
| --- | --- | --- |
| **Meno člena riadiaceho výboru** |  | **Stanovisko** |
| Ing. Vladimír Škára | prítomný | schvaľujem |
| Ing. Dominika Semanová | prítomná | schvaľujem |
| Ing. Miroslav Perignáth | prítomný | schvaľujem |
| Ing. Milan Špak |  prítomný |  schvaľujem |
| Ing. Ján Kurňava | prítomný | schvaľujem |
| Mgr. Jaroslav Maitner | prítomný | schvaľujem |

Riadiaci výbor NRO KK schválil navrhovaný program rokovania výboru.

**K bodu 3:**

Predseda riadiaceho výboru NRO KK vyzval prítomných členov k podpísaniu čestného vyhlásenia o konflikte záujmov. Upozornil, že člen riadiaceho výboru NRO KK je v konflikte záujmov vždy, ak je:

 a) žiadateľom o regionálny príspevok alebo zaujatý vo vzťahu k žiadateľovi, b) štatutárnym orgánom, členom štatutárneho orgánu, spoločníkom, akcionárom alebo členom žiadateľa uvedeného v písmene a); toto ustanovenie sa vzťahuje aj na blízku osobu člena riadiaceho výboru,

c) v pracovnoprávnom vzťahu k žiadateľovi uvedeného v písmene a); alebo v pracovnoprávnom vzťahu k právnickej osobe, ktorej je žiadateľ spoločníkom, akcionárom alebo členom,

d) konečným užívateľom výhod žiadateľa, ktorý je ako partner verejného sektora zapísaný v registri partnerov verejného sektora.

Člen riadiaceho výboru NRO KK, ktorý je v konflikte záujmov sa nezúčastní rokovania a hlasovania o žiadostiach o poskytnutie regionálneho príspevku. Predseda riadiaceho výboru NRO KK oboznámil prítomných, že člen riadiaceho výboru NRO KK p. Oravec doručil oznámenie o konflikte záujmov a nezúčastní sa rokovania výboru a hodnotenia žiadostí.

**K bodu 4:**

Predseda riadiaceho výboru NRO KK oboznámil členov riadiaceho výboru NRO KK o Rozhodnutí Ministerstva investícií, regionálneho rozvoja a informatizácie Slovenskej republiky (ďalej len „MIRRI SR“) k Zoznamu projektov Plánu rozvoja okresu Kežmarok na rok 2023 (ďalej len „zoznam projektov“) o neschválení zoznamu projektov z 10. 05. 2023 v celkovej alokácií 591 828,89 € (viď príloha č. 2) a o vrátení zoznamu projektov (viď príloha č. 3) na opätovné prerokovanie z dôvodu identifikovaných nezrovnalostí v projektoch:

**-** **Žiadosť č. 20/RP-PR-HABO/2023 -** vsume regionálneho príspevku 34 775,00 €. Z uvedeného dôvodu bude predmetom rokovania výboru vypustiť zo zoznamu projektov uvedený projekt.

**- Žiadosť č. 22/RP-PR-KRÍŽ/2023 -** je znížiť regionálny príspevok zo sumy požadovaného regionálneho príspevku 34 900,00 € na sumu 28 800,00 €, nakoľko v rámci Zoznamu projektov Plánu rozvoja okresu Kežmarok na rok 2022 bol podporený obdobný projekt tohto žiadateľa, ktorý obsahuje rovnaké výdavky a to 8 interaktívnych tabúľ s príslušenstvom, pričom žiadateľ stanovil rozpočet na ich nákup vo výške 28 800,00 € žiadateľa, MIRRI SR navrhuje v súlade s princípom hospodárnosti vynakladania verejných zdrojov zníženie regionálneho príspevku pre tento projekt na 28 800,00 €.

V nadväznosti na tieto skutočnosti uviedol predseda riadiaceho výboru NRO KK, že predmetom rokovania dnešného výboru je opätovné prerokovanie Zoznamu projektov Plánu rozvoja okresu Kežmarok na rok 2023 so zapracovaním týchto skutočností, čo je vypustiť zo zoznamu projektov **Žiadosť č. 20/RP-PR-HABO/2023** a zníženie sumy regionálneho príspevku v **Žiadosti č. 22/RP-PR-KRÍŽ/2023** na sumu 28 800,00 €. Zároveň navrhol zvýšiť sumu regionálneho príspevku pre žiadateľa obec Malý Slavkov **Žiadosť č. 23/RP-PR-SLAVKOV/2023** na sumu 56 000,00 €, ako žiadateľ požadoval, ale na rokovaní riadiaceho výboru NRO KK 10. 05. 2023 bola suma z dôvodu vyčerpania finančných prostriedkov určených na výzvu č.1/OÚ-KK/2023 znížená na sumu 48 721,68 €. Do NÁVRHU ZOZNAMU PROJEKTOV Plánu rozvoja okresu Kežmarok na rok 2023 navrhol zaradiť jednu zo žiadosti, ktoré boli riadiacim výborom NRO KK dňa 10. 05. 2023 hodnotené nad 70 bodov, čím splnili podmienku zaradenia do zoznamu projektov. Jedná sa o žiadosti č. 19/RP-PR-DJ SK/2023 v sume 34 929,44 € a č. 15/RP-BIO-HÁJ/2023 v sume 34 900,00 €.

-p. Semanová uviedla, že po opätovnom posúdení predmetných projektov boli u žiadateľa č. 19/RP-PR-DJ SK/2023 zistené určité nezrovnalosti, a to neúplné informácie uvedené vo vyhlásení žiadateľa o minimálnu pomoc v bode 3. kde žiadateľ vyhlásil, že netvorí s iným podnikom jediný podnik, a skutočnosť, že vzhľadom na sídlo žiadateľa mimo okresu Kežmarok nebolo v žiadosti preukázané, že plánované činnosti bude žiadateľ vykonávať v okrese Kežmarok.

Z uvedeného dôvodu nie je vhodné zaradiť žiadosť č. 19/RP-PR-DJ SK/2023 do zoznamu projektov.

Ďalšia žiadosť, ktorá bola hodnotená riadiacim výborom NRO KK nad 70 bodov a to žiadosť č. 15/RP-BIO-HÁJ/2023, čím žiadateľ spĺňa podmienky zaradenia do zoznamu projektov.

**K bodu 5:**

Predseda riadiaceho výboru NRO KK predniesol návrh na uznesenie:

**Uznesenie č. 3/2023**

Navrhujem zapracovať do NÁVRHU ZOZNAMU PROJEKTOV Plánu rozvoja okresu Kežmarok na rok 2023 (viď príloha č. 4) uvedené zmeny a to vypustiť zo zoznamu projektov **Žiadosť č. 20/RP-PR-HABO/2023,** znížiť regionálny príspevok **Žiadosť č. 22/RP-PR-KRÍŽ/2023** na výšku 28 800,00 € a zvýšiť sumu regionálneho príspevku pre žiadateľa obec Malý Slavkov **Žiadosť č. 23/RP-PR-SLAVKOV/2023** na sumu 56 000,00 €, ako žiadateľ požadoval, ale na rokovaní riadiaceho výboru NRO KK dňa 10. 05. 2023 bola suma z dôvodu vyčerpania finančných prostriedkov určených na výzvu č.1/OÚ-KK/2023 znížená na sumu 48 721,68 €. Do NÁVRHU ZOZNAMU PROJEKTOV Plánu rozvoja okresu Kežmarok na rok 2023 doplniť žiadosť č. 19 t. j. Žiadosť č. 15/RP-BIO-HÁJ/2023 v sume 33 596,68 €. NÁVRH ZOZNAMU PROJEKTOV Plánu rozvoja okresu Kežmarok na rok 2023 bude obsahovať 17 žiadosti o regionálny príspevok v sumu 591 828,89 €.

Následne členovia riadiaceho výboru NRO KK pristúpili k hlasovaniu.

|  |  |  |
| --- | --- | --- |
| **Meno člena riadiaceho výboru** |  | **Stanovisko** |
| Ing. Vladimír Škára | prítomný | schvaľujem |
| Ing. Dominika Semanová | prítomná  | schvaľujem |
| Ing. Miroslav Perignáth | prítomný | schvaľujem |
| Ing. Milan Špak |  prítomný |  schvaľujem |
| Ing. Ján Kurňava | prítomný | schvaľujem |
| Mgr. Jaroslav Maitner | prítomný | schvaľujem |

Riadiaci výbor NRO KK schválil Uznesenie č. 3/2023.

**K bodu 6:**

Predseda riadiaceho výboru NRO KK poďakoval prítomným za účasť a aktívny prístup a ukončil rokovanie.

**Stanovisko predsedu riadiaceho výboru k zneniu zápisnice:**

Predseda riadiaceho výboru NRO KK, Ing. Vladimír Škára, svojím podpisom schvaľuje znenie zápisnice.

V Kežmarku 19. 07. 2023

Spracovali:

Mgr. Veronika Gromanová

Mgr. Dominika Scholtz

organizačný odbor

 Ing. Vladimír Škára

 prednosta Okresného úradu Kežmarok

predseda Riadiaceho výboru NRO Kežmarok

Prílohy:

1. Prezenčná listina z rokovania členov Riadiaceho výboru NRO Kežmarok
2. Rozhodnutie MIRRI SR
3. Vrátenie zoznamu projektov Plánu rozvoja okresu Kežmarok na rok 2023
4. Návrh zoznamu projektov Plánu rozvoja okresu Kežmarok na rok 2023
5. Žiadosť č. 15/RP-BIO-HÁJ/2023

**Príloha č. 1**

**PREZENČNÁ LISTINA z rokovania členov Riadiaceho výboru NRO Kežmarok**

**Dňa: 19. 07. 2023 o 14.00 hod.**

**Miesto: Okresný úrad Kežmarok**

|  |  |  |  |
| --- | --- | --- | --- |
| **Titul, meno a priezvisko** | **Zástupca** | **Forma účasti (prezenčne, on-line)** | **Podpis** |
| Ing. Vladimír Škára | Predseda RV | prezenčne | prítomný |
| Ing. Dominika Semanová | MIRRI SR | prezenčne | prítomná |
| Ing. Miroslav Perignáth | VÚC | prezenčne | prítomný |
| Ing. Milan Špak | OÚ | prezenčne | prítomný |
| Ing. Ján Kurňava | Miest a obcí | prezenčne | prítomný |
| Bc. Ladislav Oravec | Sociálnych partnerov | konflikt záujmov | neprítomný |
| Mgr. Jaroslav Maitner | Ekonomických partnerov | prezenčne | prítomný |
| **zástupcovia sekretariátu** |
| Mgr. Veronika Gromanová |  | prezenčne | prítomná |
| Mgr. Dominika Scholtz |  | prezenčne | prítomná |
| **prizvaní hostia** |
| Mgr. Michal Kováč |  | prezenčne | prítomný |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
|  |